Source: http://nemtudomka.blogin.hu/2012/04/19/puskas-tivadar-helyreigazitast-kert/
Timestamp: 2019-12-06 20:44:54
Document Index: 6837345

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Puskás Tivadar helyreigazítást kért – Nemtudomka politblogja
Előző blogbejegyzésem után néhány nappal levél érkezett Puskás Tivadartól, íme:
A nyugat.hu „Fellázadt a Fidesz a KDNP ellen? címmel, 2012. április 14-én szombaton „Nemtudomka” szerzőtől írást jelentetett meg.
A cikkben egyebek között szerepel az alábbi mondat: „Puskás akkor úgy értelmezte az ellene folyó eljárást, hogy azért küldték el, mert színt vallott politikai hovatartozásáról.”
A fenti mondat nem felel meg a valóságnak, hiszen nem én, hanem a Vas Megyei Munkaügyi Bíróság ítélte az ellenem folyó eljárást politikai diszkriminációnak.
A bíróság ítéletében megállapította: „a bíróság az alperes 2006. május 12-én kelt, a Nyugat-dunántúli Regionális Mentőszervezet Szakmai Vezető megbízás visszavonását elrendelő határozatát hatályon kívül helyezi – a politikai vélemény miatti hátrányos megkülönböztetést is megállapító jogellenesség miatt. A felperest eredeti, Nyugat-dunántúli Regionális Mentőszervezet Szakmai Vezető megbízásába visszahelyezni rendeli.”
A sajtószabadságról és a médiatartalmak alapvető szabályairól szóló 2010. évi CIV. törvény 12. § (2) bekezdése értelmében kérem, hogy helyreigazító közleményemet kézhezvételét követő öt napon belül hasonló módon és terjedelemben közölni szíveskedjen!
Szombathely, 2012. április 19.
Idézzük fel a történteket. A nyugat.hu 2006 májusában közölte a hírt, hogy leváltották regionális igazgatói posztjáról az országgyűlési képviselőnek megválasztott Puskást.
„…Fidesz-közeli forrásaink szerint Takács Zoltán, az Országos Mentőszolgálat főigazgatója már januárban, a mentőfőorvos képviselőjelöltté való kinevezésekor leszögezte: nem tartja összeegyeztethetőnek a politikai szerepvállalást és a szakmai titulust.
Bár Takács Zoltánt telefonon többször egymás után sem sikerült elérnünk, Győrfi Pál szóvivő egy állásfoglalást adott ki, ami alátámasztja előbbi információinkat: „az Országos Mentőszolgálat egyik fő értéke – ahogy ezt elődeink már az 1980-as évek végén is deklarálták – éppen a politikai áramlatoktól való függetlenségben rejlik. Ezen értékhez jelenleg is, továbbra is ragaszkodunk” – olvashattuk ebben.
A nyilatkozat leszögezi, hogy a menesztésre vonatkozó határozat kizárólag mentés-szakmai alapú: a 2005 áprilisa óta a regionálisan szerveződő mentősegységek a szakmai vezetőktől „új hozzáállást, megyehatároktól független operatív döntéseket igényelnek. Az első év vezetői munkájának értékelésekor Puskás dr. teljesítménye a megváltozott feladatok szempontjából elmaradt az elvárhatótól.” A képviselő azonban kivonuló mentőorvosként ezután is praktizálhat, munkaviszonya nem szűnt meg…”
Ezt követően indított Puskás munkajogi pert, és 2007 januárjában a bíróság vissza is helyezte vezetői pozíciójába, mint fentebb ezt írja is levelében, és idéz az ítélet indoklásából.
Szóval, való igaz, a felmondásban hivatkoztak arra, hogy a mentőszolgálat politikailag függetlenül működik. De nem a politikai hovatartozást kifogásolták, hanem azt a tényt, hogy Puskás – regionális igazgatóként – politikai szerepet vállalt. A mentőszolgálat vezetői Puskás teljesítményének csökkenésével indokolták a leváltást. Ehhez képest a bíróság megállapította a jogszabálysértést, mégpedig a politikai vélemény miatti hátrányos megkülönböztetés miatt.
Nos, nem vagyok jogász, de azt én is tudom, hogy a bíróság akkor vizsgál bármiféle okból hátrányos megkülönböztetést, ha a hozzájuk beérkezett keresetben ez szerepel. Vagyis, ha a felperes – jelen esetben Puskás Tivadar – ennek megállapítását kéri a bíróságtól.
Ja, és még egy megjegyzés. 2006-ban szinte minden médium beszámolt az ügyről, és mind megjegyezte, hogy Puskást politikai okokból váltották le. Nem tudok arról, hogy bármelyiktől is helyreigazítást kért volna akkor.
Közzétéve 2012. április 19. csütörtök 2012. április 19. csütörtök Szerző NemtudomkaKategória Belpolitka, KDNP, Párt, Szombathely, VárosCímke . leváltás, bíróság, igazgató, mentőszolgálat, országgyűlési képviselő, Puskás Tivadar
8 thoughts on “Puskás Tivadar helyreigazítást kért”
lokálpatriota szerint:
2012. április 19. csütörtök - 13:06
Kétszer elolvastam.
A.) Vagy nemtudomkának vannak szövegértési problémái.
B.) Vagy a polgármesternek.
C.) Vagy nekem.
Puskás Tivadar azt kéri a helyreigazításban, hogy nem „szerinte” volt politikai ügy a menesztése, hanem a bíróság is így látta.
Erre a posztíró reakciója viszont úgy tűnik, mintha nem értené mi volt a levélben.
Amennyiben az A válasz nem megfelelő, kérem a helyes megfejtést indokolni! 🙂
drakárki szerint:
2012. április 19. csütörtök - 16:57
Hát főnöknek lenni nagyon szeret Puskás úr. Még annak ellenére is, hogy nem ért hozzá.
2012. április 20. péntek - 12:19
Ön már csak tudja!
Akkor bizonyára azt is, hogy hány új mentőállomást avattak a megyében, mennyi esetkocsi állt szolgálatba vezetése alatt, és ez az országos átlaghoz hogy viszonyul?
Ez, a sugárzó, ostoba gyűlölet, ez biztos előbbre viszi a várost?!
2012. április 20. péntek - 08:34
Én meg azt mondom lehet, hogy ott kimagasló munkát végzett ! Dehogy polgármesteri tevékenysége nekem nem tetszik,ez biztos. Nem a politika mondatja velem, hanem az,hogy SZERINTEM – még a városvezetése is “bábunak” tekinti!
2012. április 20. péntek - 18:54
Már korábban írtam:EGY SZERENCSÉTLEN, SZÁNALMAS, SAJNÁLATRA MÉLTÓ B Á B U!!! Szerintem tanítani fogják majd, hogy egy közmegbecsülésnek örvendő , kiválló mentőorvos mentálisan, erkölcsileg hogyan jutott el az emberek megvetése szintjére. Nagyobb baj, hogy a többség már sajnálják, vagy röhög rajta. Énnél nagyobb megalázást egy ember nem nagyon kaphat az életben.
2012. április 20. péntek - 18:56
Már korábban írtam:EGY SZERENCSÉTLEN, SZÁNALMAS, SAJNÁLATRA MÉLTÓ B Á B U!!! Szerintem tanítani fogják majd, hogy egy közmegbecsülésnek örvendő , kiválló mentőorvos mentálisan, erkölcsileg hogyan jutott el az emberek megvetése szintjére. Nagyobb baj, hogy a többség már sajnálja, vagy röhög rajta. Énnél nagyobb megalázást egy ember nem nagyon kaphat az életben.
pitta2 szerint:
2012. április 21. szombat - 12:57
nagy pénzéhes Báb.aki nek sikerült húsos fazék mellé kerülnie-
Ez véleményem.:)
sevaster szerint:
2012. április 21. szombat - 15:57
Puskás úr! Emlékszik még a munkatársaira? Akik éhbérért dolgoznak, kevesebbért, mint amit egy kukás keres. Vonatok alól szedik ki az áldozatokat, újraélesztik, bekötözik a betegeket. Nincs hétvégéjük, karácsonyuk. Önnek nem kell saját magát védenie, ideje, hogy munkatársaiért tegyen valamit, ha már ennyi titulust összeszedett magának.
Előző Korábbi bejegyzések: Fellázadt a KDNP a Fidesz ellen?
Következő Következő bejegyzések: Miért jó, ha Gyurcsány belebukik a plágium-ügybe?